[bookmark: _GoBack]Vendim
Nr.156, datë 15.3.2006

Për dhënien e lejes për hapjen e shkollës së lartë universitare, jopublike “Justiniani I”

Në mbështetje të nenit 100 të Kushtetutës dhe të neneve 1,12 e 13 të ligjit nr.8461, datë 25.2.1999 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe të Shkencës, Këshilli i Ministrave

Vendosi:

1. Dhënien e lejes për hapjen e shkollës së lartë universitare, jopublike “Justiniani I”.
2. Shkolla e lartë universitare, jopublike “Justiniani I”, me seli qendrore në Tiranë (rruga “Hajdar Hidi”), do të ketë vetëm Fakultetin e Drejtësisë (4 vite akademike) dhe në mbarim do të japë diplomën universitare “Jurist”.
3. Ngarkohet Ministria e Arsimit dhe e Shkencës të kryejë procesin e vlerësimit dhe të akreditimit të kurseve të studimit, në zbatim të legjislacionit në fuqi.
Ky vendim hyn në fuqi pas botimit në Fletoren Zyrtare.

